stanford-oval/wikipedia huggingface dataset:
RoboCop (täsmennyssivu)

Robocop tai RoboCop voi viitata seuraaviin:
RoboCop, tuotesarja
RoboCop (1987)
RoboCop 2 (1990)
RoboCop 3 (1993)
RoboCop (2014)
"RoboCop", Kanye Westin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RoboCop”, voi hakea sivunnimihaulla, laajalla sivunnimihaulla tai tekstihaulla.
Rencontre-ongelma

Rencontre-ongelma eli yhteensattumisongelma on todennäköisyys sille, että kun joukon  A alkiot kuvataan joukon  B alkioiksi ja joukon  B alkiot sekoitetaan satunnaiseen järjestykseen, niin kuvauksessa kaikki joukon  A alkiot saavat sekoituksessa jonkun uuden joukon  B alkion. Todennäköisyyden arvo riippuu alkioiden lukumäärästä, mutta se on asymptoottisesti vakio  {\tfrac {1}{\mathrm {e} }}=0{,}368.
Käytännön esimerkkinä tästä ovat pikkujoulun lahjapaketit, missä juhlavieraat tuovat lahjasäkkiin lahjapaketin ja ne jaetaan takaisin lahjan tuoneiden kesken umpimähkään. Penconte-ongelmassa päätellään todennäköisyys sille, että "kukaan ei saa omaa lahjaansa takaisin".
Ongelman ratkaisu

Ratkaisu on johdettavissa käyttäen apuna joukko-opin ja todennäköisyyslaskennan kaavoja.
Olkoon lahjapaketin tuojien lukumäärä  n\in \mathbb {N} . Sovitaan, että tapahtuma  A_{i} sattuu, jos vieras  i saa takaisin oman lahjansa. Kysytty todennäköisyys on siis
De Morganin lakien mukaan pätee yhtälö
Tämän ja komplementin todennäköisyyden kaavalla saadaan yhtälö
Todennäköisyyslaskennan yleinen yhteenlaskukaava on
Näin ollen riittää laskea tapahtumien  A_{1},\ldots ,A_{n} kaikkien kombinaatioiden leikkausten todennäköisyydet. Koska lahjojen oletetaan jakautuvan symmetrisin todennäköisyyksin, on
kaikilla indeksikombinaatioilla  \{i_{1},\ldots ,i_{k}\}\subset \{1,\ldots ,n\}. Yhteenlaskukaava supistuu tällöin binomikertoimen avulla merkittynä muotoon
Todennäköisyys, että  k ensimmäistä vierasta saavat takaisin omat lahjansa, on
Kun tämä sijoitetaan yhteenlaskukaavaan, saadaan vastaus
Tämän kaavan avulla pystytään kysytty todennäköisyys laskemaan helposti eri lukumäärän  n arvoille. Kun  n lähestyy ääretöntä, suppenee todennäköisyys eksponenttifunktion määritelmän mukaan kohti Neperin luvun käänteislukua  \mathrm {e} ^{-1}\approx 0{,}367\,879. Summalausekkeen luonteesta johtuen suppeneminen on hyvin nopeaa, ja likiarvo  0{,}368 pätee aina, kun lahjan tuovia vieraita on vähintään kuusi.
| --- | --- |
 n: todennäköisyys
 2:  {\frac {1}{2}}=0{,}5
 3:  {\frac {1}{3}}\approx 0{,}333
 4:  {\frac {3}{8}}=0{,}375
 5:  {\frac {11}{30}}\approx 0{,}367
 6:  {\frac {53}{144}}\approx 0{,}368
 7:  {\frac {103}{280}}\approx 0{,}367\,857
 8:  {\frac {2\,119}{5\,760}}\approx 0{,}367\,882
 9:  {\frac {16\,687}{45\,360}}\approx 0{,}367\,879
Right Thoughts, Right Words, Right Action

| Right Thoughts, Right Words, Right Action Franz Ferdinand |
| --- | --- | --- |

Studioalbumin tiedot
 Julkaistu: 26. elokuuta 2013
 Tuottaja(t): Franz Ferdinand
 Tyylilaji: indie rock, dance-punk
 Kesto: 35.04
 Levy-yhtiö: Domino
Listasijoitukset
  Suomen virallinen lista: 48.
Franz Ferdinandin muut julkaisut
| Tonight: Franz Ferdinand 2009 | Right Thoughts, Right Words, Right Action 2013 | Always Ascending 2018 |
Right Thoughts, Right Words, Right Action on Franz Ferdinandin neljäs studioalbumi. Se julkaistiin Britanniassa 26. elokuuta 2013. Albumin ensimmäiset singlet ”Right Action” ja ”Love Illumination” julkaistiin 27. kesäkuuta 2013.
Albumi ylsi ensimmäisellä listaviikollaan Suomen virallisen listan sijalle 48.
Kappaleet

Kaikki kappaleet tehnyt Franz Ferdinand.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Right Action | 3.01 |  |  |  |  |  |  |  |
| 2. | Evil Eye | 2.47 |  |  |  |  |  |  |  |
| 3. | Love Illumination | 3.44 |  |  |  |  |  |  |  |
| 4. | Stand on the Horizon | 4.23 |  |  |  |  |  |  |  |
| 5. | Fresh Strawberries | 3.21 |  |  |  |  |  |  |  |
| 6. | Bullet | 2.43 |  |  |  |  |  |  |  |
| 7. | Treason! Animals. | 4.07 |  |  |  |  |  |  |  |
| 8. | The Universe Expanded | 4.34 |  |  |  |  |  |  |  |
| 9. | Brief Encounters | 3.09 |  |  |  |  |  |  |  |
| 10. | Goodbye Lovers & Friends | 3.15 |  |  |  |  |  |  |  |
|  |  | 35.04 |  |  |  |  |  |  |  |
| Deluxe Edition |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Bullet (Live)  | 2.40 |  |  |  |  |  |  |  |
| 12. | No You Girls (Live)  | 3.21 |  |  |  |  |  |  |  |
| 13. | Evil Eye (Live)  | 2.55 |  |  |  |  |  |  |  |
| 14. | Fresh Strawberries (Live)  | 3.15 |  |  |  |  |  |  |  |
| 15. | Right Action (Live)  | 3.05 |  |  |  |  |  |  |  |
| 16. | Goodbye Lovers & Friends (Live)  | 3.31 |  |  |  |  |  |  |  |
| 17. | Can't Stop Feeling (Live)  | 6.03 |  |  |  |  |  |  |  |
| 18. | Treason! Animals. (Live)  | 3.58 |  |  |  |  |  |  |  |
| 19. | Love and Destroy (Live)  | 2.54 |  |  |  |  |  |  |  |
| 20. | Do You Want To (Live)  | 4.14 |  |  |  |  |  |  |  |
| 21. | Ulysses (Live)  | 2.51 |  |  |  |  |  |  |  |
| 22. | Love Illumination (Live)  | 4.07 |  |  |  |  |  |  |  |
| 23. | Stand on the Horizon (Live)  | 4.14 |  |  |  |  |  |  |  |
Arvostelut

Allmusic:
Alternative Press:
Desibeli.net:
Metacritic: 71/100
Pitchfork Media: 5.4/10
Rolling Stone:
Soundi:
Aiheesta muualla

Right Thoughts, Right Words, Right Action discogs.com-sivustolla
Renato Sanches

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Renato Júnior Luz Sanches
Syntymäaika: 18. elokuuta 1997 (ikä 27)
Syntymäpaikka: Lissabon, Portugali
Pelipaikka: keskikenttäpelaaja
Pituus: 176 senttimetriä
Paino: 70 kilogrammaa
Seura
Seura: Benfica (lainalla Paris Saint-Germainista)
Junioriseurat
2006–2008: Águias da Musgueira
2008–2014: Benfica
Seurat
| Vuodet | Seura | O | (M) |
| 2014–2015 | Benfica B | 34 | (3) |
| 2015–2016 | Benfica | 24 | (2) |
| 2016–2019 | Bayern München | 35 | (1) |
| 2017–2018 | → Swansea City | 12 | (0) |
| 2019–2022 | Lille | 67 | (6) |
| 2022– | Paris Saint-Germain | 23 | (2) |
| 2023–2024 | → Roma | 7 | (1) |
| 2024– | → Benfica | 2 | (0) |
Maajoukkue
| 2013 | Portugali U17 | 19 | (4) |
| 2014–2015 | Portugali U19 | 12 | (3) |
| 2016– | Portugali | 32 | (3) |
 Seurajoukkueuran tilastot kattavat vain kansalliset sarjat, päivitetty 10. syyskuuta 2024.  Maajoukkueuran tilastot päivitetty 10. syyskuuta 2024.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 | jalkapallo |  |
Renato Júnior Luz Sanches (s. 18. elokuuta 1997 Lissabon) on portugalilainen jalkapalloilija, joka edustaa portugalilaista Benficaa lainalla ranskalaisseura Paris Saint-Germainista. Pelipaikaltaan Sanches on keskikenttäpelaaja. Hän kuuluu myös Portugalin jalkapallomaajoukkueeseen, jonka mukana hän voitti Euroopan-mestaruuden vuonna 2016.
Ura > Seurajoukkueura

Sanches on Benfican kasvatti. Hän debytoi seuran kakkosjoukkueen paidassa vuonna 2014. Seuran edustusjoukkueen paidassa Primeira Ligassa Sanches teki debyyttinsä lokakuussa 2015 CD Tondelaa vastaan. Seuraavassa kuussa hän teki debyyttinsä Mestarien liigassa FC Astanaa vastaan. Joulukuussa 2015 Sanches teki uransa avausmaalin Académica de Coimbran verkkoon.Hän pelasi Primeira Ligassa 24 ottelua ja teki kaksi maalia Benfican voittaessa liigamestaruuden kaudella 2015–2016. Benfican voittamassa Taça da Ligassa hän pelasi kaikissa viidessä ottelussa.
10. toukokuuta 2016 Sanches siirtyi Bayern Müncheniin 35 miljoonan euron siirtosummalla. Hän teki debyyttinsä seurassa 9. syyskuuta 2016 Schalkea vastaan. 
Kaudeksi 2017–2018 Sanches siirtyi lainalle Englannin Valioliigan Swansea Cityyn, jossa pelasi 12 valioliigaottelua. Bayernissa hän pelasi kaikkiaan 35 ottelua Bundesliigassa ja 12 peliä Mestarien liigassa. Hän teki yhden maalin kummassakin kilpailussa. Hän voitti Saksan-mestaruuden 2017 ja 2019, Saksan cupin 2019 ja DFL-Supercupin 2017.
Sanches siirtyi ranskalaiseen Lilleen elokuussa 2019. Hän pelasi seurassa kolmen kauden aikana 67 Ligue 1:n ottelua ja teki kuusi maalia. Kaudella 2020–2021 Lille voitti Ranskan-mestaruuden ja Sanchez teki 23 pelaamassaan liigaottelussa yhden maalin. Hän pelasi Lillen-vuosinaan Mestarien liigassa kymmenen ja Eurooppa-liigassa neljä ottelua.
Sanchez siirtyi saman maan Paris Saint-Germainiin 15 miljoonan euron siirtosummalla elokuussa 2022. Tulokaskaudellaan hän teki 23 liigaottelussa kaksi maalia PSG:n voittaessa mestaruuden. Mestarien liigassa hän pelasi kolme ottelua.
Sanchez pelasi kauden 2023–2024 lainalla AS Romassa. Hän pelasi Serie A:ssa seitsemässä ottelussa, joissa hän teki yhden maalin, ja Eurooppa-liigassa viidessä ottelussa.
Ura > Maajoukkueura

Sanches on edustanut Portugalia nuorten maajoukkuetasolla. Vuonna 2014 hän oli mukana alle 17-vuotiaiden Euroopan-mestaruuskilpailuissa, jossa hän teki yksi maalin (Skotlantia vastaan). Portugalin jalkapallomaajoukkueessa Sanches teki debyyttinsä 25. maaliskuuta 2016 ystävyysottelussa Bulgariaa vastaan. Ensimmäisen maalin maajoukkueessa hän teki 30. kesäkuuta 2016 EM-kisojen puolivälieräottelussa Puolaa vastaan.
Vuoden 2016 Euroopan-mestaruuskilpailuissa Sanches pelasi mestaruuden voittaneessa joukkueessa. Hänet nimettiin turnauksen parhaaksi nuoreksi pelaajaksi. Kesän 2021 Euroopan-mestaruuskilpailuissa Sanches pelasi joukkueensa kaikki neljä ottelua mutta on sen jälkeen pelannut vain kaksi maaottelua marraskuussa 2021.
Aiheesta muualla

Kuvia tai muita tiedostoja aiheesta Renato Sanches Wikimedia Commonsissa
Benfica – Primeira Liga
1 Trubin |
3 Carreras |
4 Silva |
6 Bah |
7 Amdouni |
8 Aursnes |
9 Cabral |
10 Kökçü |
11 Di María |
14 Pavlídis |
17 Aktürkoğlu |
18 Barreiro |
21 Schjelderup |
24 Soares |
25 Prestianni |
28 Kaboré |
30 Otamendi |
32 Rollheiser |
37 Beste |
44 Araújo |
47 Gouveia |
61 Florentino |
75 Gomes |
81 Bajrami |
84 Rego |
85 Sanches |
Valmentaja Lage
Portugalin joukkue – Jalkapallon EM-kilpailut 2016
1 Patrício |
2 Alves |
3 Pepe |
4 Fonte |
5 Guerreiro |
6 R. Carvalho |
7 Ronaldo |
8 Moutinho |
9 Éder |
10 João Mário |
11 Vieirinha |
12 Lopes |
13 Danilo |
14 W. Carvalho |
15 Gomes |
16 Sanches |
17 Nani |
18 R. Silva |
19 Eliseu |
20 Quaresma |
21 Cédric |
22 Eduardo |
23 A. Silva |
Valmentaja Santos
Portugalin joukkue – Jalkapallon EM-kilpailut 2020
1 Patrício |
2 Semedo |
3 Pepe |
4 Dias |
5 Guerreiro |
6 Fonte |
7 Ronaldo |
8 Moutinho |
9 A. Silva |
10 B. Silva |
11 Fernandes |
12 Lopes |
13 Danilo |
14 Carvalho |
15 Rafa |
16 Sanches |
17 Guedes |
18 Neves |
19 Gonçalves |
20 Dalot |
21 Jota |
22 Rui Silva |
23 Félix |
24 Oliveira |
25 Mendes |
26 Palhinha |
Valmentaja Santos
Sanches tekemässä ensimmäistä maajoukkuemaaliaan
Regina (bosniahertsegovinalainen yhtye)

| Regina |
| --- | --- |

Tiedot
Jäsenet:  Davor Ebner, laulu   Aleksandar Čović, kitara   Bojan Milićević, rummut  
Entiset jäsenet:  Denis Čabrić, bassokitara  
Infobox OKNimi-testi OK: 
Regina on bosniahertsegovinalainen vuonna 1990 Sarajevossa perustettu rockyhtye. Yhtye edusti maataan vuoden 2009 Eurovision laulukilpailussa kappaleella "Bistra voda".
Historia

Kolme kaveria Aleksandar Čović, Denis Čabrić ja Bojan Milićević päättivät perustaa yhtyeen vuonna 1990 Sarajevossa. Ensimmäinen ongelma oli löytää laulaja ainutlaatuisella äänellä. Siinä he onnistuivat löytäessään laulajan Davor Ebnerin, joka toimi yhtyeen "Konvoj" laulajana vuoteen 1990 asti. Samana vuonna näki päivänvalon yhtyeen debyyttialbumi "Regina". Albumin jälkeen yhtye aloitti keikkailun — aluksi Bosnian alueella myöhemmin leviten koko entisen Jugoslavian alueelle. Ensimmäiseltä albumilta hiteiksi kohosivat kappaleet "Spavaj", "Ne pitaj me" sekä "Kao nekad ona".
Yhtyeen sanoittaja ja säveltäjä Aleksandar Čović on suuri yhtyeen U2 fani. Harjoittelupaikkana yhtyeellä toimi pieni autotalli Sarajevossa. Vuonna 1991 yhtye julkaisi toisen albuminsa "Ljubav nije za nas", joka teki yhtyeestä entistä kuuluisamman koko entisen Jugoslavian alueella.
Jugoslavian hajoamisen aikaan yhtye hajosi. Vuodesta 1992 vuoteen 1999 yhtyeessä oli uusia jäseniä ja alkuperäisestä kokoonpanosta jäljellä vain Aleksandar Čović. Uudella kokoonpanolla yhtye julkaisi levyt "Regina PGP-RTS",  "Oteto od zaborava", "Godine lete", "Ja nisam kao drugi", "Kada zatvorim oči" sekä "Devedesete". Vuonna 2000 Aleksandar ja Davor aloittivat kumpikin soolouran, jotka tosin molemmat jäivät yhteisen yhtyeen aiemman suosion varjoon.
Vuonna 2005 yhtye kokosi vanhan jäsenistönsä kokoon. Vuonna 2006 ilmestyi uusi albumi "Sve mogu ja", joka sai suurta suosiota. Yhtyeen uran huippu saavutettiin, kun se lämmitteli The Rolling Stonesin konserttia Budvassa heinäkuussa 2007.
Vuonna 2009 Bosnia-Herzegovinan televisioyhtiö valitsi yhtyeen edustamaan maataan vuoden 2009 Eurovision laulukilpailussa kappaleella "Bistra voda". Kilpailun finaalissa yhtye sijoittui yhdeksänneksi 106 pisteellä ja se valittiin edustaja-artistien keskuudessa kilpailun parhaaksi kappaleeksi. Samana vuonna yhtye julkaisi vielä albumin "Vrijeme je", jolla kilpailukappalekin löytyy.
Yhtyeen basisti Denis Čabrić kuoli sydänkohtaukseen 17. elokuuta 2016 49-vuotiaana.
Diskografia

Regina (1990)
Ljubav nije za nas (1991)
Regina PGP-RTS (1992)
Oteto od zaborava (1994)
Pogledaj u nebo (1995)
Godine lete (1995)
Ja nisam kao drugi (1997)
Kada zatvorim oči (1999)
Devedesete (2000)
Sve mogu ja (2006)
Vrijeme je (2009)
Kad poludimo (2011)
Aiheesta muualla

Yhtyeen Internet-sivut (Arkistoitu – Internet Archive) (englanniksi)
Regina Myspacessa (englanniksi)
Riippulukko

Perinteinen Abloy-riippulukko. Lukko avataan ja suljetaan avaimella.
Numeroyhdistelmäriippulukko
Kirjainyhdistelmäriippulukko
Keskiaikainen riippulukko
Riippulukko (myös munalukko) on ulkopuolinen lukko, jonka saa avattuna irrotettua lukittavasta kohteesta. Tavallisimmat riippulukkomallit ovat yhdistelmälukko ja avainlukko. Riippulukon kanssa käytetään kiinnikkeitä, salpaa tai ketjua. Riippulukon osat ovat lukkopesä, runko ja sanka. Lukon sanka on yleensä U-muotoinen, karkaistua terästä ja sangassa voi olla jousi, jolloin sanka ponnahtaa ulos kun lukko avataan.
Lukittu riippulukko voidaan murtaa joko rikkomalla lukko (sahaaminen, lyöminen, vääntäminen) tai rikkomatta lukkoa (eri yhdistelmien kokeileminen, oikean avaimen kopiointi, lukkopesän tiirikointi). Luvaton lukon murtaminen liittyy yleensä murtovarkauteen, jolloin tunkeudutaan rakenteellisesti suojattuun omaisuuden säilytystilaan sen rakenteita tai lukkoja vahingoittaen. Riippulukkojen koko ja suojausominaisuudet vaihtelevat käyttötarpeen ja suojattavan omaisuuden arvon mukaan: päiväkirjan lukitsemiseen käytettävä riippulukko ei yleensä edusta niin suurta suojausluokkaa tai kokoa, mitä esimerkiksi tehdasalueen lukitsemiseen käytetään.
Keminmaan vaakunassa on hyppäävä lohi, jonka suussa on riippulukko.
Riippulukkojen testausvaatimukset

Standardi SFS-EN 12320 määrittää riippulukkojen suojausluokkien vähimmäisvaatimukset. Suuremman suojausluokan riippulukon murtaminen on vaikeampaa ja kuluttaa enemmän aikaa.
| SVK-suojausluokka | 1 | 2 | 3 | 4 | 5 |  |
| --- | --- | --- | --- | --- | --- | --- |
| Avainkoodien lukumäärä | 1 000 | 2 500 | 5 000 | 10 000 | 20 000 | kappaletta |
| Sangan vetolujuus | 5 | 15 | 30 | 70 | 100 | kN |
| Sangan vääntölujuus | 100 | 200 | 450 | 1 200 | 2 500 | Nm |
| Sangan leikkauslujuus | 15 | 25 | 35 | 70 | 100 | kN |
| Poraus- ja sahauskoe | - | - | 2 | 4 | 8 | min |
| Käytännön murtokoe | - | - | 5 | 10 | 15 | min |
| Tiirikointikoe | 2 | 2 | 10 | 10 | 30 | min |
Riippulukko tietotekniikassa

Internetin maksupalveluissa ja tietokoneen käyttöliittymissä voidaan käyttää suljettua riippulukko-ikonia kertomaan suojatusta ja/tai varmennetusta yhteydestä. Riippulukko-tunnus näkyy yleensä internetselaimen tilarivillä tai osoitepalkissa. Mikäli riippulukon kuva näkyy vain internetsivustolla, se ei silloin tarkoita yhteyden olevan suojattu.
Aiheesta muualla

Abloy riippulukon purkaminen
Ray Bourque

| Ray Bourque |
| --- | --- |

Henkilötiedot
Syntynyt: 28. joulukuuta 1960 (ikä 63) Montréal, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  100 kg
Sarja:  NHL
Pelaajaura
Pääsarjaura:  1979–2001
Seurat:  Boston Bruins Colorado Avalanche
NHL-varaus:  8. varaus, 1979 Boston Bruins
Hockey Hall of Fame
 2004 
Raymond Jean "Ray" Bourque (s. 28. joulukuuta 1960 Montreal, Quebec, Kanada) on kanadanranskalainen uransa lopettanut NHL-jääkiekkoilija. Hänen pelipaikkansa oli puolustaja. Bourque pelasi urallaan Boston Bruinsissa sekä Colorado Avalanchessa NHL-liigassa kaikkiaan 1 612 peliä tehoin 410+1169=1 579. Bourque on eniten maaleja ja tehopisteitä NHL:ssä tehnyt puolustaja. Hänet valittiin viisi kertaa sarjan parhaaksi puolustajaksi. Ray sai urallaan useita palkintoja ja hänet nimettiin uransa päätyttyä Hockey Hall of Fameen. Boston Bruins ja Colorado Avalanche ovat jäädyttäneet Bourquen numeron 77.
Uran alku

| Stanley Cup  |
| --- | --- | --- |
|  | Colorado Avalanche | 2001  |
| Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Maa:   Kanada> Miesten jääkiekko. |
| --- | --- | --- | --- |
|  Hopeaa | 1981 | jääkiekko |  |
|  Kultaa | 1984 | jääkiekko |  |
|  Kultaa | 1987 | jääkiekko |  |
Bourque pelasi juniorivuosinaan Sorel Black Hawksissa sekä Verdun Eperviersissä (Black Hawks) QMJHL-liigassa. Siellä hänet valittiin vuosina 1978 ja 1979 liigan parhaaksi puolustajaksi. Hänen taitonsa herättivät kiinnostusta NHL:ssä, ja niinpä Boston Bruins hankki hänen pelioikeutensa valitsemalla Rayn ensimmäisellä kierroksella koko liigan kahdeksantena NHL:n varaustilaisuudessa.
Bourque vakiinnutti paikkansa Bruinsissa saman tien. Ensimmäisellä kaudellaan hän voitti vuoden tulokkaalle annettavan Calder Trophyn sekä valittiin NHL:n ykköstähdistöön keväällä 1980. Kukaan kenttäpelaaja ei aiemmin ollut saanut molempia valintoja.
Uransa aikana Bourque pelasi Bruinsissa 1 518 ottelua tehden 1 506 pistettä (395+1 111) ja hän on Bostonin historian kautta aikain eniten pisteitä tehnyt pelaaja. Hän johtaa myös syöttö- ja ottelutilastoa Bostonissa.
Lisäksi hän on kautta aikain eniten pisteitä tehnyt puolustaja NHL:ssä ennen Paul Coffeyta.
Ray Bourque toimi Bruinsin kapteenina 1988–2000.
Bourque pelasi uransa alun Bostonissa numerolla 7, mutta Bruinsin jäädytettyä Phil Espositon numeron joulukuussa 1987, joutui Bourque vaihtamaan numerokseen 77.
Uran huipennus

Kauden 1999–2000 aikana Bourque siirtyi Colorado Avalancheen. Hän pyysi itse siirtoa toiseen joukkueeseen saadakseen mahdollisuuden pelata vielä Stanley Cupista. Coloradossa hän pelasi kauden loppuun, mutta joukkue ei vielä saavuttanut voittoa. Kauden 2000–2001 päätteeksi Bourque voitti lopulta pitkän uransa kruunuksi Stanley Cupin. Hän oli pelannut NHL:ssä 22 kautta. Hän oli tuolloin eniten otteluita ilman Stanley Cup -voittoa pelannut pelaaja.
Bourque ylitti 400 maalin rajan 18. maaliskuuta 2000. Hän on ainoa tuon rajan ylittänyt puolustaja NHL:ssä.
Peliuran jälkeen

Vuonna 2004 Bourque nimitettiin Hall Of Fameen.
Marraskuussa 2005 hänestä tuli  Boston Bruinsin konsultti.
Ray Bourquen pojat Chris ja Ryan Bourque ovat myös jääkiekkoilijoita.
Saavutuksia ja palkintoja

Pelaajauransa aikana hänet valittiin 19 kertaa NHL:n All stars -otteluun
NHL:n ykköstähdistössä vuosina 1980, 1982, 1984, 1985, 1987, 1988, 1990, 1991, 1992, 1993, 1994, 1996 ja 2001
NHL:n kakkostähdistössä vuosina 1981, 1983, 1986, 1989, 1995 ja 1999
Kanada-cupissa vuosina 1981, 1984 ja 1987
Pelasi NHL:n tähdistöjoukkueessa Rendez-vous ’87 -tapahtumassa Neuvostoliittoa vastaan
Voitti parhaan puolustajan Norris Trophy -palkinnon vuosina 1987, 1988, 1990, 1991 ja 1994
Vuonna 1998 edusti Kanadaa Naganon talviolympialaisissa
Vuonna 1998, kesken uransa, 14. sija The Hockey News -lehden 100 suurimman NHL-pelaajan listalla
Hockey Hall of Fameen vuonna 2004
Bourquen pelinumero 77 on jäädytetty sekä Boston Bruinsissa että Colorado Avalanchessa
Stanley cup voitto Coloradossa vuonna 2001
Eniten pisteitä, syöttöjä sekä otteluita kerännyt Boston Bruinsin pelaaja
Eniten maaleja tehnyt puolustaja NHL:ssä
Eniten pisteitä tehnyt puolustaja NHL:ssä
Eniten maalisyöttöjä antanut puolustaja NHL:ssä
Eniten ylivoimamaaleja tehnyt puolustaja NHL:ssä
Eniten ylivoimapisteitä tehnyt puolustaja NHL:ssä
Eniten voittomaaleja tehnyt puolustaja NHL:ssä (60)
Eniten laukonut puolustaja NHL:ssä (6 209)
NHL:n toiseksi eniten otteluita pelannut puolustaja (9. koko liigasta)
Sijalla 11 koko NHL:n kautta aikain pistetilastossa
Aiheesta muualla

Wikimedia Commonsissa on kuvia tai muita tiedostoja aiheesta .
Ray Bourque The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Bobby Smith | Calder Memorial Trophyn voittaja 1980 | Seuraaja: Peter Šťastný |
| 0 | 1 | 2 |
| --- | --- | --- |
| Edeltäjä: Paul Coffey Chris Chelios Chris Chelios | Norris Trophyn voittaja 1987, 1988 1990, 1991 1994 | Seuraaja: Chris Chelios Brian Leetch Paul Coffey |
| 0 | 1 | 2 |
| --- | --- | --- |
| Edeltäjä: Dave Taylor | King Clancy Memorial Trophyn voittaja 1992 | Seuraaja: Dave Poulin |
Regulares

Regulares-joukkoja paraatissa vuonna 2008.
Regulares (Fuerzas Regulares Indígenas) on vuonna 1911 perustettu Espanjan asevoimien yksikkö, joka alun perin toimi Espanjan Marokossa. Sen vapaaehtoiset oli värvätty paikallisesta väestöstä ja upseeristo koostui espanjalaisista. Vuonna 1956 tapahtuneeseen Marokon itsenäistymiseen saakka Regulares muodosti Espanjan Afrikan armeijan yhdessä muukalaislegioonan kanssa. Nykyään se koostuu kahdesta seremoniallisesta rykmentistä, joiden sotilaat ovat suurimmaksi osaksi kotoisin Marokon rannikolla sijaitsevista Espanjalle kuuluvista Ceutan ja Melillan kaupungeista.
Historia

Regulares on historiansa aikana osallistunut muun muassa Rifin sotaan vuosina 1920–1926 sekä Espanjan sisällissotaan 1936–1939, jossa se taisteli kenraali Francon johtamien kansallismielisten puolella toisen tasavallan hallitusta vastaan. Tasavaltalaiset käyttivät sodan aikana Regulares-joukoista nimitystä ”maurit” (”moras”). Myös sisällissodan käynnistänyt sotilaskapina alkoi Regularesin ja muukalaislegioonan Marokossa sijainneista tukikohdista. Vuonna 1934 kenraali Franco käytti joukkoja Pohjois-Espanjassa tapahtuneen Asturian kaivoslakon veriseen kukistamiseen.
Marokon itsenäistymisen yhteydessä Regularesin sotilaat siirtyivät vastaperustetun Marokon kuninkaallisen armeijan riveihin.
Aiheesta muualla

Kuvia tai muita tiedostoja aiheesta Regulares Wikimedia Commonsissa
Reijo Alatörmänen

Reijo Kalevi Alatörmänen (27. marraskuuta 1938 Kittilä – 14. tammikuuta 2022 Keminmaa) oli suomalainen toimittaja. Hän toimi Pohjolan Sanomat -lehden toimittajana, toimitussihteerinä, toimituksen päällikkönä ja päätoimittajana.
Alatörmäsen vanhemmat olivat maanviljelijä Esko Abiel Alatörmänen ja opettaja Eeva Luomala. Hänen puolisonsa vuodesta 1963 oli Suoma Irene Salmela. Alatörmänen tuli ylioppilaaksi 1960 ja harjoitti sanomalehtiopintoja Yhteiskunnallisessa korkeakoulussa 1965. Toimittuaan opettajana Rovaniemen maalaiskunnassa 1961–1962 ja Pellossa 1962–1963 hän tuli Pohjolan Sanomien toimittajaksi 1965. Lehden toimitussihteerinä Alatörmänen työskenteli 1967–1973 ja toimituksen päällikkönä 1973–1980, päätoimittaja hän oli 1980–1996.